**ΠΑΡΑΡΤΗΜΑ Β**

**ΠΙΝΑΚΑΣ ΣΥΜΜΟΡΦΩΣΗΣ**

**ΓΙΑ ΤΗΝ ΠΡΟΜΗΘΕΙΑ :** **ΠΡΟΜΗΘΕΙΑ ΑΘΛΗΤΙΚΟΥ ΔΑΠΕΔΟΥ ΚΑΙ ΟΡΓΑΝΩΝ ΓΥΜΝΑΣΤΙΚΗΣ ΓΙΑ ΤΙΣ ΑΝΑΓΚΕΣ ΤΟΥ ΓΥΜΝΑΣΤΗΡΙΟΥ ΤΟΥ ΓΠΑ**

Κάθε υποψήφιος ανάδοχος συμπληρώνει τον παρακάτω Πίνακα Συμμόρφωσης με την απόλυτη ευθύνη της ακρίβειας των δεδομένων.

Ο υποψήφιος υποχρεούται να απαντήσει σε όλες τις ερωτήσεις του Πίνακα Συμμόρφωσης. Τα βασικά χαρακτηριστικά των ειδών περιγράφονται στη στήλη «ΠΡΟΔΙΑΓΡΑΦΗ», ενώ ο ακριβής ποιοτικός ή ποσοτικός προσδιορισμός τους αποτυπώνεται στη στήλη «ΑΠΑΙΤΗΣΗ», με αναφορά είτε σε αριθμητικές τιμές είτε σε περαιτέρω εξειδικευμένα ποιοτικά χαρακτηριστικά είτε στη λέξη «ΝΑΙ». Η μη ικανοποίηση των κριτηρίων αυτών δύναται κατά την κρίση της Αναθέτουσας Αρχής να επιφέρει την απόρριψη της προσφοράς.

Ειδικότερα, η στήλη «ΑΠΑΝΤΗΣΗ» θα συμπληρωθεί υποχρεωτικά από τους υποψηφίους είτε με συγκεκριμενοποίηση των επιμέρους στοιχείων που ζητά το κριτήριο είτε με αριθμητική τιμή, όπου αυτή απαιτείται. Η χρήση της λέξεως «ΝΑΙ» ή άλλης μονολεκτικής απάντησης, μπορεί να γίνει μόνο αν στη στήλη «ΑΠΑΝΤΗΣΗ» της συγκεκριμένης γραμμής γίνεται χρήση της και εάν δικαιολογείται η χρήση της. Σε αντίθετη περίπτωση, θα συμπληρωθεί με την ένδειξη «ΟΧΙ». Σε περίπτωση που μένει κενή θεωρείται ότι η απάντηση είναι «ΟΧΙ».

Τέλος, στη στήλη «ΠΑΡΑΠΟΜΠΗ ΤΕΚΜΗΡΙΩΣΗ» γίνεται συγκεκριμένη παραπομπή στη σελίδα των επισυναπτόμενων τεχνικών εγχειριδίων ή εγγράφων του υποψηφίου, που τεκμηριώνουν ή αποσαφηνίζουν την απάντησή του της στήλης «ΑΠΑΝΤΗΣΗ». Οι παραπομπές σε εγχειρίδια ή έγγραφα θα γίνονται με τη μορφή αριθμημένων προσθηκών που θα αναφέρονται στους Πίνακες μαζί με το όνομα ή τον κωδικό του εγχειριδίου, της σελίδας κ.λπ.

|  |  |  |  |  |
| --- | --- | --- | --- | --- |
| **Α/Α** | **ΠΡΟΔΙΑΓΡΑΦΗ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ ΤΕΚΜΗΡΙΩΣΗΣ** |
| 1 | Αποξήλωση όλου του υφιστάμενου δαπέδου του χώρου αερόβιας άσκησης, το οποίο έχει καταστραφεί λόγω πλημμύρας. Προετοιμασία του δαπέδου για να τοποθετηθεί το νέο δάπεδο (καθαρισμός κα). Μεταφορά όλων των οργάνων που βρίσκονται στο χώρο και τοποθέτησή τους σε χώρο που θα υποδειχθεί από την Υπηρεσία του Ιδρύματος. | ΝΑΙ |  |  |
| 2 | Προμήθεια και τοποθέτηση ειδικού ελαστικού επιθέματος, ικανoύ να απορροφάει τους κραδασμούς των αθλητών. Οι διαστάσεις του επιθέματος θα είναι 85 X85X16 mm και θα τοποθετηθεί ανά 15 cm | ΝΑΙ |  |  |
| 3 | Προμήθεια και τοποθέτηση κατάλληλης ασφαλτικής μεμβράνης (μονωτικό φύλλο) ως φράγμα υδρατμών, σε όλη την επιφάνεια του αθλητικού δαπέδου (110 m2 περίπου). | ΝΑΙ |  |  |
| 4 | Προμήθεια και τοποθέτηση συστήματος υπόβασης με διαδοκίδες από κόντρα πλακέ θαλάσσης ή άλλου τύπου για το οποίο ο ανάδοχος θα εγγυάται την χρήση του, ελεύθερου μήκους, πάχους 10 mm και πλάτους 190 mm. Οι διαδοκίδες θα τοποθετηθούν ανά 15 cm. | ΝΑΙ |  |  |
| 5 | Προμήθεια και τοποθέτηση αθλητικού ξύλινου παρκέ σύμφωνα με το πρότυπο ΕΝ 13489 (Ξύλινα πατώματα – Πολύστρωμα στοιχεία παρκέτου). Στην τελική επιφάνεια θα υπάρχει στρώση δρυός, πάχους τουλάχιστον 3,5mm. Πάχος σανίδας 14 mm τουλάχιστον, κατηγορίας αντοχής στην τριβή AC3, αντιστατικό, αντιμυκητιακό, βραδύκαυστο. Το παρκέ θα είναι έτοιμο για χρήση και θα έχει υποστεί όλες τις απαραίτητες βιομηχανικές κατεργασίες, με υλικά που δεν θα επηρεάζουν τους χρήστες του. | ΝΑΙ |  |  |
| 6 | Προμήθεια και τοποθέτηση σοβατεπί, από συμπαγές ξύλο, περιμετρικά του αθλητικού χώρου συνολικού μήκους 40 m περίπου. Το σοβατεπί θα είναι ίδιο ή αναλόγου χρώματος με το παρκέ. | ΝΑΙ |  |  |
| 7 | Προσοχή θα δοθεί σε υφιστάμενο φρεάτιο συλλογής ομβρίων υδάτων, που υπάρχει στο χώρο, ώστε να είναι εύκολα επισκέψιμο. | ΝΑΙ |  |  |
| 8 | Προμήθεια πέντε (5) ηλεκτρικών επαγγελματικών διαδρόμων. Οι διάδρομοι θα φέρουν κατ΄ ελάχιστον τα παρακάτω χαρακτηριστικά:   * κινητήρα 4 HP , * κονσόλα led με ενδείξεις, κατ΄ελάχιστον, ταχύτητας, απόστασης, θερμίδων, χρόνου, κλίσης διαδρόμου, * επίπεδο κλίσης έως 15% * διακύμανση ταχύτητας από 0,6 έως 22 Km/h και να ανεβαίνει κατά 0,1 * διαστάσεις τουλάχιστον 200 cm X 85 cm * να έχει τουλάχιστον 10 προκαθορισμένα προγράμματα * χαρακτηριστικά ζώνης στατικού, ανθεκτικού, αντικραδασμικού υλικού με πάχος 2,5 mm * πάχος ξύλινης υπόβασης: τουλάχιστον 25 mm * επίπεδο θορύβου έως 67 db σε πλήρη ταχύτητα * μέγιστο βάρος χρήστη 165 kg * σύστημα κλιματισμού * χειρολαβές * φορτιστής USB | ΝΑΙ |  |  |

***Δηλώνω υπεύθυνα ότι ο χρόνος παράδοσης δεν μπορεί να είναι μεγαλύτερος των τριών (3) μηνών από την ημερομηνία υπογραφής της σύμβασης.***

***Σφραγίδα και υπογραφή του συμμετέχοντα στο Διαγωνισμό***